Константин Величков
XXVI. Топорът дебне…

chitanka.info

Топорът дебне черквицата малка

и скоро ще настъпи нейний край;

и тъй се й тя сгушила дребна, жалка,

като сама смъртта си да желай.

Де помощ за спасенье би търсила?

За нея кой издигнал би гласът?

Ония, на кои била е мила,

гиганти уморени, в гроба спят…

Иди при тях… Всред общото забвенье

те ще те пазят в своите мечти,

поле за тях на слава и сраженье.

В тоз образ беден ще ги трогваш ти

и в теб ще слушат вечно с упоенье

на цял народ сърцето да тупти!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.